पुलिस ने बताया कि माना जा रहा है कि मारे गए आतंकवादियों में हिज्बुल मुजाहिदीन का शीर्ष कमांडर सद्दाम पैडर भी शामिल है लेकिन अधिकारियों का कहना है कि इन सभी की पहचान होने के बाद ही इसकी पुष्टि की जा सकेगी। पुलिस महानिदेशक एस पी वैद ने ट्वीट किया, 'बडीगाम जैनापुरा शोपियां में मुठभेड़ खत्म हुई, पांचों आतंकवादियों के शव बरामद कर लिए गए हैं। शाबाश बहादुरों-सेना/ सीआरपीएफ/जम्मू-कश्मीर पुलिस।' पुलिस के एक अधिकारी ने कहा कि मारे गए आतंकवादियों की शिनाख्त कायम करने का प्रयास किया जा रहा है। अभी यह पता नहीं चला है क उनका संबंध किस समूह से है।